钦定古今图书集成/历象汇编/庶征典/第013卷 > 《与史太保书》朱熹
## 钦定古今图书集成/历象汇编/庶征典/第013卷 > 《与史太保书》朱熹

熹昨者狂妄，辄以瞽言仰渎崇听，自循分守，当得谴
斥之罪，不谓高明博大，无所不容，诲答谆谆，罄竭底
蕴，三复自幸，不惟私以免于罪戾为喜，而又得侧闻
前此告猷之“益，天下巳有阴受其赐者，尤窃增气，尚
恨未得躬扣昌言之目，以发蒙昧耳。”今者边事益急，
变异荐臻，人无智愚，共以为惧。然熹浅陋，窃以为境
“外之传未足忧，而谴告之深为可畏也。今朝廷于其
不足虑者既已过为之防，而于其深可畏者反未有
处，熹甚惑焉。夫以灾异而求直言，历世相传，具有故
实。明公身为天下大老，诚有忧国之心，亦不当俯及
细务。愿以此意为上一言，使幽隐之情得以上通，则
天下之言皆明公之言，而明目达聪”，感召和气，皆明
公之功矣。感激容贷之恩，怀不能已，敢复言之，俯伏
俟罪。